ԱՄՓՈՓԱԹԵՐԹ
««ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՈՒ ԱՐՏԱՔԻՆ ԳՈՐԾԵՐԻ ՈՒ ՄԻՋԱԶԳԱՅԻՆ ԱՌԵՎՏՐԻ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ»

ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ ՇԱՀԱԳՐԳԻՌ ՄԱՐՄԻՆՆԵՐԻ ՆԵՐԿԱՅԱՑՐԱԾ ԴԻՏՈՂՈՒԹՅՈՒՆՆԵՐԸ ԵՎ ԱՌԱՋԱՐԿՈՒԹՅՈՒՆՆՆԵՐԸ
	1. ՀՀ ֆինանսների նախարարություն
	05 հոկտեմբերի 2026թ.

	ՀՀ արտաքին գործերի և միջազգային առևտրի նախարարության 10.09.2026թ. N 1114/46824-26 գրությամբ ներկայացված՝ ««Հայաստանի Հանրապետության 2026 թվականի պետական բյուջեի մասին» օրենքում վերաբաշխում և Հայաստանի Հանրապետության կառավարության 2025 թվականի դեկտեմբերի 25-ի N 1910-Ն որոշման մեջ փոփոխություններ կատարելու ու արտաքին գործերի և միջազգային առևտրի նախարարությանը գումար հատկացնելու մասին» կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը.

Նախագծով առաջարկվում է ՀՀ 2026 թվականի պետական բյուջեով նախատեսված ՀՀ կառավարության պահուստային ֆոնդից ՀՀ արտաքին գործերի և միջազգային առևտրի նախարարությանը հատկացնել 46․0 մլն դրամ՝ 1061 ծրագրի «11001. Արտաքին գործերի ոլորտում Կառավարության քաղաքականության մշակում և իրականացում» միջոցառմանը՝ COP17 ծրագրի շրջանակներում իրականացված աշխատանքային այցերի հետ կապված ծախսերի ֆինանսավորման նպատակով։

Ներկայացված հաշվարկների ճշգրտման արդյունքում՝ առաջարկում ենք Նախագծով նախատեսվող հատկացումը սահմանել 45,912․2 հազար դրամի չափով։

Միաժամանակ Նախագծում առկա խմբագրական բնույթի թերությունների վերաբերյալ առաջարկում ենք հետևյալը.

· Նախագծի հավելվածներից հանել N 2 և N 3 հավելվածները՝ համապատասխան փոփոխություններ կատարելով նաև որոշման Նախագծում։

· N 4 հավելվածում 1139 ծրագրի  «11001․ՀՀ կառավարության պահուստային ֆոնդ» միջոցառման «Ոչ ֆինանսական ակտիվների գծով ծախսեր», «Հիմնական միջոցներ», «Շենքերի և շինությունների կապիտալ վերանորոգում» տողերը փոխարինել «Ընթացիկ ծախսեր», «Այլ ծախսեր», «Պահուստային միջոցներ» տողերով։

